CELEX: 32022D0499
Language: ro
Date: 2022-03-23 00:00:00
Title: Decizia de punere în aplicare (UE) 2022/499 a Comisiei din 23 martie 2022 de aprobare a modificărilor aduse planurilor naționale, în ceea ce privește Cipru și Slovenia, pentru punerea în aplicare a sistemelor de validare în conformitate cu Regulamentul (CE) nr. 1224/2009 al Consiliului [notificată cu numărul C(2022) 1844] (Numai textele în limbile greacă și slovenă sunt autentice)

29.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 101/43
               
            
         DECIZIA DE PUNERE ÎN APLICARE (UE) 2022/499 A COMISIEI
         din 23 martie 2022
         de aprobare a modificărilor aduse planurilor naționale, în ceea ce privește Cipru și Slovenia, pentru punerea în aplicare a sistemelor de validare în conformitate cu Regulamentul (CE) nr. 1224/2009 al Consiliului
         
            
               [notificată cu numărul C(2022) 1844]
            
         
         (Numai textele în limbile greacă și slovenă sunt autentice)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 109 alineatul (8),
         având în vedere prezentarea de către Cipru și Slovenia a modificărilor aduse planurilor naționale de punere în aplicare a sistemelor de validare,
         întrucât:
         
                     (1)
                  
                  
                     În conformitate cu articolul 109 alineatul (8) din Regulamentul (CE) nr. 1224/2009, statele membre trebuie să stabilească planuri naționale de punere în aplicare a sistemelor de validare pentru datele înregistrate în conformitate cu regulamentul menționat, care să le permită stabilirea unei ordini a priorităților pentru validarea și verificările încrucișate și pentru monitorizarea ulterioară a neconcordanțelor pe baza gestionării riscului. Modificările aduse acestor planuri trebuie prezentate Comisiei spre aprobare.
                  
               
                     (2)
                  
                  
                     La 23 iunie 2021, Slovenia a prezentat Comisiei spre aprobare modificări ale planului său național existent, care fusese aprobat prin Decizia de punere în aplicare 2013/82/UE a Comisiei (2). Modificările respective respectă condițiile prevăzute la articolul 109 din Regulamentul (CE) nr. 1224/2009 și la articolele 143-145 din Regulamentul de punere în aplicare (UE) nr. 404/2011 al Comisiei (3). Prin urmare, modificările trebuie aprobate.
                  
               
                     (3)
                  
                  
                     La 3 septembrie 2021, Cipru a prezentat Comisiei spre aprobare modificări ale planului său național existent, care fusese aprobat prin Decizia de punere în aplicare 2013/82/UE. Modificările respective respectă condițiile prevăzute la articolul 109 din Regulamentul (CE) nr. 1224/2009 și la articolele 143-145 din Regulamentul de punere în aplicare (UE) nr. 404/2011. Prin urmare, modificările trebuie aprobate.
                  
               
                     (4)
                  
                  
                     Prezenta decizie constituie decizia de aprobare în sensul articolului 109 alineatul (8) din Regulamentul (CE) nr. 1224/2009.
                  
               
                     (5)
                  
                  
                     Comisia va monitoriza aplicarea planurilor naționale în ceea ce privește funcționarea lor efectivă. Dacă, pe baza constatărilor verificărilor, inspecțiilor și misiunilor de audit desfășurate de Comisie în temeiul titlului X din Regulamentul (CE) nr. 1224/2009, Comisia consideră că planurile nu au capacitatea de a garanta că datele raportate Comisiei în conformitate cu articolul 33 din Regulamentul (CE) nr. 1224/2009 sunt complete, exacte și furnizate până la termenele-limită aplicabile, Comisia poate solicita statelor membre să își modifice planurile în consecință,
                  
               ADOPTĂ PREZENTA DECIZIE:
         
            Articolul 1
            Se aprobă modificările aduse planului național de punere în aplicare a sistemului de validare prezentate de Cipru la 3 septembrie 2021 în conformitate cu articolul 109 alineatul (8) din Regulamentul (CE) nr. 1224/2009.
         
         
            Articolul 2
            Se aprobă modificările aduse planului național de punere în aplicare a sistemului de validare prezentate de Slovenia la 23 iunie 2021 în conformitate cu articolul 109 alineatul (8) din Regulamentul (CE) nr. 1224/2009.
         
         
            Articolul 3
            Dacă, pe baza constatărilor verificărilor, inspecțiilor și misiunilor de audit desfășurate în temeiul titlului X din Regulamentul (CE) nr. 1224/2009, Comisia consideră că planurile de validare aprobate în conformitate cu articolele 1 și 2 nu asigură implementarea efectivă de către statele membre a obligațiilor prevăzute la articolul 109 din Regulamentul (CE) nr. 1224/2009, ea poate solicita modificarea planurilor, după consultarea statelor membre vizate. Statele membre își modifică planurile de validare în conformitate cu o astfel de solicitare.
         
         
            Articolul 4
            Prezenta decizie se adresează Republicii Cipru și Republicii Slovenia.
         
         
            Adoptată la Bruxelles, 23 martie 2022.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 343, 22.12.2009, p. 1.
         
            (2)  Decizia de punere în aplicare 2013/82/UE a Comisiei din 13 februarie 2013 privind aprobarea de către Comisie a planurilor naționale de punere în aplicare a sistemelor de validare în conformitate cu articolul 109 alineatul (8) din Regulamentul (CE) nr. 1224/2009 al Consiliului (JO L 44, 15.2.2013, p. 18).
         
            (3)  Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (JO L 112, 30.4.2011, p. 1).